Source: http://docplayer.fi/3799183-Paijat-hameen-tuottavuusohjelma-2.html
Timestamp: 2017-08-19 06:06:09+00:00
Document Index: 10408828

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PÄIJÄT-HÄMEEN TUOTTAVUUSOHJELMA 2 - PDF
Download "PÄIJÄT-HÄMEEN TUOTTAVUUSOHJELMA 2"
1 TEHOK- KUUS TALOU- DELLI- SUUS TULOK- SELLI- SUUS VAI- KUTTA- VUUS TUOT- TA- VUUS Pasi Rusila - Hannu Rantanen - Juhani Ukko PÄIJÄT-HÄMEEN TUOTTAVUUSOHJELMA 2 Mittariston laatiminen sosiaali- ja perusterveydenhuollon toimialalle KUNTIEN PALVELURAKENTEIDEN KEHITTÄMISPROJEKTI PÄIJÄT-HÄMEEN LIITTO A179 * 2009
3 PÄIJÄT-HÄMEEN TUOTTAVUUSOHJELMA 2 MITTARISTON LAATIMINEN SOSIAALI- JA PERUSTERVEYDEN- HUOLLON TOIMIALALLE KUNTIEN PALVELURAKENTEIDEN KEHITTÄMISprojekti Kirjoittaneet: Pasi Rusila, LUT Lahti School of Innovation Hannu Rantanen, LUT Lahti School of Innovation Juhani Ukko, LUT Lahti School of Innovation PÄIJÄT-HÄMEEN LIITTO A179 * 2009 ISBN ISSN
4 SISÄLLYSLUETTELO ESIPUHE JOHDANTO PROJEKTIN TOTEUTUS MITTARISTON RUNKO MALLIMITTARISTO Haastattelujen perusteella havaitut mittaamiseen liittyvät haasteet Mittariston suunnitteluprosessin seuraavat vaiheet SUOSITUKSET JA MITTARISTON SUHTEEN TEHTÄVÄT PÄÄTÖKSET Yhteinen terminologia Valtakunnallisen tason mittarit kuntajohdon käyttöön Yhteinen mittaristo Mittausviitekehyksen valinta Yhteinen käyttötarkoitus mittaamiselle Mallimittaristo sosiaali- ja perusterveydenhuollon organisaatioiden käyttöön Kuntien yhteinen kehitystyö suorituskyvyn parantamiseksi YHTEENVETO SUOSITUKSISTA JA TEHTÄVISTÄ PÄÄTÖKSISTÄ LIITTEET KIRJALLISUUS Kannen valokuva: Corbis. All Rights Reserved. 4
5 ESIPUHE Päijät-Hämeen kunta- ja palvelurakenneuudistushankkeen (PARAS) osana julkaistiin vuonna 2008 Lappeenrannan teknillisen yliopiston Lahti School of Innovation n laatima raportti; Päijät-Hämeen tuottavuusohjelma tuloksellisuuden ja vaikuttavuuden asialla. Raportissa esiteltiin ajatuksia ja välineitä tuottavuustarkasteluun laadullisten ja taloudellisten reunaehtojen sisällä. Raportissa pyrittiin osoittamaan mitä tuottavuus on ja mitä sen eri näkökulmat tarkoittavat kuntasektorilla. Lisäksi raportissa nostettiin esiin keinoja tuottavuuden kehittämiseen ja tarkasteluun organisaatiossa sekä esiteltiin tuottavuuden arvioinnin ja mittaamisen viitekehys. Viitekehyksestä haluttiin saada konkreettinen väline tuottavuuden mittaamiseen kunnan eri toimialoilla. Päijät- Hämeen kuntien palvelurakenteiden kehittämisprojekti (PAKETTI) pyysi tutkijoita kehittämään viitekehystä edelleen siten, että sen mittarien avulla voitaisiin mitata kuntapalveluiden tuottavuutta ja verrata niiden tuottavuutta keskenään. Kuntien toimintaympäristön kiihtyvä muutos asettaa kunnille jatkuvan haasteen konkretisoida tuottavuus omissa prosesseissaan ja esittää päätöksentekijöille näkemyksiä siitä, miten eri toimenpiteet vaikuttavat kunnan palvelutuotannon kokonaistuottavuuteen. Tarve käyttökelpoiselle, yksinkertaiselle työvälineelle tuottavuuden mittaamiseksi kunnan eri toimialoille on todellinen. Päijät-Hämeessä tavoitteeksi asetettiin oman alueen näköinen tuottavuuden mittaamisen menetelmä. Tässä tuottavuusohjelman toisessa osassa nostetaan tuottavuuden rinnalle käsite suorituskyky, joka sisältää tuottavuuden määrittämisen haastavan kokonaisuuden. Raportti sisältää kuntien peräänkuuluttamia konkreettisia toimenpide-ehdotuksia ja suosituksia kuntien suorituskyvyn parantamiseksi. Raportissa esitetty mittaristo on tarkoitettu käytettäväksi kunnissa ja sen käyttökelpoisuus ja toimivuus tullaan testaamaan käytännön toiminnassa. Kiitän Lappeenrannan teknillisen yliopiston Lahti School of Innovation n tutkijaryhmää - Pasi Rusila, Hannu Rantanen, Juhani Ukko intensiivisestä paneutumisesta haastavaan ja vaikeaan aiheeseen toimeksiannon tiiviin aikataulun puitteissa. Lahdessa syyskuussa 2009 Jaana Simola projektijohtaja 5
6 1. JOHDANTO Tuottavuus on julkisen sektorin taloudellisten ongelmien myötä noussut yhä suurempaan rooliin kuntapäättäjien keskusteluissa. Eri tahojen käsitykset siitä, mitä tuottavuus on ja miten sitä voitaisiin parantaa, poikkeavat kuitenkin toisistaan huomattavasti. Aiemmin laaditun Päijät-Hämeen tuottavuusohjelman (Pekkola et al.: Päijät-Hämeen tuottavuusohjelma, 2008) tarkoitus oli selvittää, mitä tuottavuus ja sen eri näkökulmat tarkoittavat kuntasektorilla. Lisäksi tuottavuusohjelmassa pyrittiin kuvaamaan keinoja joita voidaan käyttää palvelujen saatavuuden turvaamiseksi tiettyjen laadullisten ja taloudellisten reunaehtojen vallitessa. Keskeisenä lähtökohtana tuottavuusohjelmalle on ollut palvelurakenneuudistus, jossa palvelut tullaan järjestämään ja tuottamaan yhdistämällä ja virtaviivaistamalla kuntien eri palvelusektorien toimintoja. Tässä raportissa tuottavuudella tarkoitetaan kaikki suorituskyvyn osa-alueet huomioon ottavaa laajempaa määritelmää, ja tuottavuuden sijaan käytetään termiä suorituskyky. Tuottavuusohjelmassa nostettiin myös esiin keinoja ja malleja suorituskyvyn arviointiin, sillä tuottavuusohjelmassa esiteltyjen ohjeistusten ja esimerkkien noudattamista tärkeämpää on löytää kuhunkin organisaatioon ja tilanteeseen parhaiten soveltuvat suorituskyvyn kehittämis- ja mittauskäytännöt. Niiden avulla voidaan saavuttaa vaikuttavimmat tulokset suorituskyvyn kehittämisessä tukemalla johtamista ja päätöksentekoa sekä auttamalla henkilöstöä ymmärtämään yhteiset tavoitteet. Tähän liittyen on olennaista kehittää myös konkreettisia suorituskyvyn mittareita (Pekkola et al. 2008, s. 5). On kuitenkin muistettava, että mittaristo ja sen tuottama informaatio ei korvaa organisaation johtamista, vaan se on yksi työkalu johdon päätöksenteon tueksi. Tämän raportin taustalla olevan toimeksiannon tavoitteena oli kehittää Päijät-Hämeen kuntien suorituskyvyn johtamisjärjestelmää jo aiemmin tuotetun Päijät-Hämeen tuottavuusohjelman jatkotoimeksiantona. Kehittämisprojektin pilottitoimialaksi valittiin Päijät-Hämeen sosiaali- ja perusterveydenhuolto, joka tarjoaa alan palveluja yhteensä 15 kunnalle. Kehittämisen yhteydessä määriteltiin suorituskyvyn mittaamiseen tarvittavan järjestelmän mitattavat osa-alueet ja rakenne yleisellä tasolla. Työssä huomioitiin tulosten yleistämismahdollisuudet myös muihin yksiköihin ja hallintokuntiin. Tutkimusyhteistyössä rakennettiin myös suorituskyvyn johtamisessa tarvittavan mallimittariston kuvaus eli mittaristokartta. Työn tulos on tiivistetty tähän raporttiin, jossa kuvataan mittariston ohella suorituskyvyn johtamistyökalun kehittämisen ja jatkotyöstämisen runko. Neljällä sosiaali- ja perusterveydenhuoltopalveluja Päijät-Hämeessä tarjoavalla toimijalla (Lahden kaupunki, Heinolan kaupunki, Päijät-Hämeen sosiaali- ja terveysyhtymän Peruspalvelukeskus Aava, Peruspalvelukeskus Oiva) on tällä hetkellä käytössään erilaisia mittareita toimintansa seuraamiseen ja ohjaamiseen. Yhdelläkään näistä toimijoista ei ole kuitenkaan kattavaa, kaikkia suorituskyvyn osa-alueita huomioon ottavaa mittaristoa sosiaali- ja perusterveydenhuollon johdon käyttöön. Lisäksi, vaikka esim. Lahden sosiaali- ja terveystoimella on jo käytössä mittarikortteja toimintansa seuraamiseen, samojen mittareiden hyödyntäminen erikokoisten (vaikkakin samoja palveluja tuottavien) yksiköiden välillä on hankalaa. Mittarit on suunniteltava aina yksikkökohtaisesti ottaen huomioon mm. yksikön koko, tietotarpeet ja saatavilla oleva tieto. Näin ollen Lahden tai jonkin muun väestöltään suuren kaupungin jo kehittämien mittareiden hyödyntäminen esim. Hartolassa ei ole välttämättä järkevä ratkaisu mittariston toimivuuden kannalta, vaan mittarit on aina räätälöitävä käyttäjäkohtaisesti. Tässä toimeksiannossa pyritään kartoittamaan niitä mittaamiskohteita, jotka nähdään toimialatasolla tärkeinä ja joiden pohjalta voidaan suunnitella alemman tason (yksikkötason) mittareita. 6
7 Eri toimijat ymmärtävät tuottavuuden ja suorituskyvyn eri tavoin riippuen kunkin tarkastelijan taustasta ja näkemyksistä. Toimijat puhuvat ajoittain eri sektoreista ja toiminnan eri tasoista kuin yhtenä ja samana, vaikka suorituskykyä tarkasteltaessa tulisi ottaa huomioon sekä sektorin, toiminnan tason että suorituskyvyn eri osa-alueiden suhteet ja eroavuudet. Päijät-Hämeen tuottavuusohjelmassa hahmotetaan tarkemmin näiden kenttien moniulotteisuutta, jota kuvataan myös kuviossa 1. Kuvion mukaisesti tässä toimeksiannossa otetaan huomioon kaikki suorituskyvyn osa-alueet, joista yksi on tuottavuus. Pelkkä tuottavuuden tarkastelu tarkoittaa vain panos/tuotos-näkulmaa, mutta tarkasteltaessa suorituskykyä kokonaisuutena otetaan huomioon esimerkiksi tavoitteiden saavuttamisaste. Toimeksianto on rajattu kuntasektorille, ja selvityksen alla ovat toimiala- ja organisaatiotason mittarit sosiaali- ja perusterveydenhuollon toimialalle. Kuvio 1. SUORITUSKYVYN OSA-ALUEIDEN, TOIMINNAN TASOJEN SEKÄ SEKTORIEN MONIULOTTEINEN KENTTÄ SUORITUSKYVYN OSA-ALUEET Vaikuttavuus Tuloksellisuus Tehokkuus Kannattavuus Taloudellisuus Tuottavuus Kansainvälinen TOIMINNAN TASOT Toimiala Organisaatio Organisaatiotasot Sosiaali- ja perusterveydenhuolto Yksilö Kunta Valtio Yksityinen SEKTORIT Tässä raportissa kuvataan johtamisjärjestelmän runko (luku 3) sekä mallimittaristo, mittaamiseen liittyvät haasteet ja suunnitteluprosessin seuraavat vaiheet (luku 4). Lisäksi esitetään suosituksia ja mittariston kehittämisen suhteen tehtäviä päätöksiä (luku 5) sekä yhteenveto näistä suosituksista ja kehittämisehdotuksista (luku 6) johtamisjärjestelmän edelleen kehittämiseksi. 7
8 2. PROJEKTIN TOTEUTUS Tämä toimeksianto on viety läpi noudattaen seuraavaa Päijät-Hämeen tuottavuusohjelmassa esitettyä, prosessimalliin perustuvaa vaihejakoa (mallin tarkempi kuvaus liitteessä 2): 1. Järjestelmän pääkäyttötarkoituksen tarkentaminen ja yhteistyötahojen määrittely 2. Organisaation toiminnan ja taustatekijöiden määrittely 3. Toiminnan johtamisen kannalta tärkeiden suorituskyvyn osa-alueiden määrittely 4. Osa-alueiden tarkentaminen ja mittareiden analysointi 5. Johtamisjärjestelmän viimeistely 6. Koekäyttö ja arviointi 7. Mittariston käyttö Mallissa on kuvattu kehitystyön yhteydessä toteutettavat vaiheet yleisellä tasolla. Tässä tutkimuksessa on toteutettu kehitysprosessin neljä ensimmäistä vaihetta Päijät-Hämeen sosiaali- ja perusterveydenhuollon toimialalle. Kunnat toteuttavat oman harkintansa mukaan vaiheet 5-7, tai osan niistä eli johtamisjärjestelmän viimeistelyn, koekäytön ja arvioinnin sekä varsinaisen mittariston käyttöönoton johtamisen tueksi. Tutkimuksen vaiheet on toteutettu perehtymällä Päijät-Hämeen sosiaali- ja terveystoimialaan ja siihen liittyviin toimijoihin sekä niiden johtamisen tueksi käytettävissä olevaan informaatioon. Tutkimuksen edellyttämää taustatietoa sekä apua kaikissa järjestelyissä on saatu maakunnan neljältä sosiaali- ja terveystoimialan toimijalta, Lahden kaupungilta, Heinolan kaupungilta, Peruspalvelukeskus Aavalta sekä Peruspalvelukeskus Oivalta. Kuviossa 2 on hahmotettu kunnittain Päijät-Hämeen julkisten sosiaali- ja perusterveydenhuollon sekä erikoissairaanhoidon palvelujen tarjoajat. Tämä toimeksianto on rajattu sosiaali- ja perusterveydenhuollon toimialalle. Tutkimuksen yhteydessä tehtiin kymmenen haastattelua, joihin otti osaa yhteensä 22 henkilöä. Haastatteluissa käytettiin samaa kysymysrunkoa. Haastateltaviksi valittiin henkilöitä jokaisen neljän toimijan organisaatiosta, ja mukaan otettiin tilaajan, tuottajan, johdon sekä henkilöstön edustajia. Lisäksi haastateltiin muutamia muita sosiaalija terveystoimialan asiantuntijoita. Kaikki haastattelut nauhoitettiin ja nauhoitteet purettiin paperille eli litteroitiin. Litteroituun aineistoon perehtyi kolme tutkijaa, jotka kokosivat havaintonsa yhteen ja analysoivat aineiston. Tulosten perusteella muodostettiin johtamisjärjestelmän runko eli mittauksen osa-alueet sekä niiden tärkeimpinä nähdyt mittauksen kohteet (liite 1). Samassa yhteydessä käsiteltiin esiin nousseita ongelmakohtia ja ratkaisuehdotuksia niihin. 8
9 Kuvio 2. PÄIJÄT-HÄMEEN MAAKUNNAN JULKISTEN SOSIAALI- JA TERVEYSPALVELUJEN TARJOAJAT KUNNITTAIN PÄIJÄT-HÄME + 3 KUNTAA Lahti SOSIAALI- JA PERUS- TERVEYDENHUOLTO Lahden kaupunki ERIKOISSAIRAANHOITO Heinola Artjärvi Hartola Iitti Myrskylä Nastola Orimattila Pukkila Sysmä Heinolan kaupunki PHSOYTEY Peruspalvelukeskus Aava Päijät-Hämeen sosiaalija terveysyhtymä Asikkala Hollola Hämeenkoski Kärkölä Padasjoki Peruspalvelukeskus Oiva 9
10 3. MITTARISTON RUNKO Mittauksen osa-alueet määriteltiin Päijät-Hämeen tuottavuusohjelmassa esitetyn suorituskyvyn arvioinnin ja mittaamisen viitekehyksen pohjalta (kuvio 3). Viitekehyksen periaatteena on resurssien hyödyntäminen mahdollisimman tehokkaasti haluttujen tavoitteiden ja vaikutusten aikaansaamiseksi. Resurssien avulla toteutetaan toimintoja, joiden myötä syntyvät palvelut ja muut suoritteet. Suoritteiden tulisi olla linjassa Päijät-Hämeen kuntien sekä sosiaali- ja perusterveydenhuollon toimialan toimijoiden asettamien tavoitteiden ja haluttujen vaikutusten kanssa. Yksi pitkän aikavälin tärkeimmistä tavoitteista on talouden tasapaino, jota tukee tehokkaasti tuotetut ja tavoitteiden kanssa linjassa olevat suoritteet. Hyvä taloudellinen suorituskyky taas mahdollistaa panostamisen resursseihin ja sitä kautta toiminnan ylläpitämisen. Kuvio 3. PÄIJÄT-HÄMEEN TUOTTAVUUSOHJELMAN SUORITUSKYVYN ARVIOINNIN JA MITTAAMISEN VIITEKEHYS Kannattavuus / Talouden tasapaino Kustannukset Muut talouden tunnusluvut Tuotot Taloudellinen suorituskyky Vaikutukset Tavoitteet Vaikuttavuus Resurssit Toiminnot Suoritteet / Tuotokset Taloudellisuus Tuottavuus MITTARISTON RUNKOON ON VALITTU MITTAREITA KUUDELTA OSA-ALUEELTA: Resurssit Toiminnot Suoritteet/tuotokset Tavoitteet Vaikutukset Taloudellinen suorituskyky 10
11 Haastatteluissa osa-alueiden tärkeinä mittauskohteina nähtiin pääosin samoja asioita riippumatta haastateltavan taustoista. Seuraavassa on tiivistetty haastattelujen perusteella saadut kunkin osa-alueen esiin nousseet pääkohdat. RESURSSIT Hyvä johtaminen perustana Osaamisen kohdentaminen Henkilöstön saatavuus Henkilöstön pysyvyys Yhteistyö eri ammattikuntien välillä Järjestelmäintegraatiot Toimitilat ja välineet Tärkeimpänä resurssina haastatteluissa nähtiin poikkeuksetta henkilöstö. Tässä yhteydessä hyvää johtamista korostettiin; hyvän henkilöstöjohtamisen nähdään johtavan onnistuneeseen motivointiin ja osaamisen oikeaan kohdentamiseen, joka taas johtaa parantuneeseen työhyvinvointiin ja sitä kautta tyytyväiseen asiakkaaseen. Osa haastateltavista näki, että ammattikuntien välisessä yhteistyössä on kehittämisen varaa (nyt reviiritaistelua ), joka osaltaan auttaisi osaamisen ja resurssien kohdentamisessa oikeisiin paikkoihin. Henkilöstön saatavuus nähdään yhä kasvavana ongelmana tulevaisuudessa, ja hyvinvoiva työyhteisö vaikuttaa osaltaan positiivisesti myös henkilöstön pysyvyyteen. Henkilöstön lisäksi tärkeinä resursseina nähtiin tehokkaat ja toimivat tilaratkaisut sekä välineet. Myös tietojärjestelmien yhteensopivuutta ja niistä saatavan tiedon hyödyntämistä korostettiin. Tällä hetkellä tiedonvaihto on ongelmallista eri järjestelmien välillä yhteensopivuusongelmien takia, ja vaikka järjestelmistä löytyisi runsaastikin hyödynnettävää tietoa, oleellista tietoa ei löydetä tai osata etsiä. TOIMINNOT Resurssien kohdentaminen Yksiköiden toiminnot yhteneviksi Prosessien pullonkaulat selville Haastatteluissa toistui tärkeänä tekijänä resurssien kohdentaminen oikeaan paikkaan. Päätöksenteon tueksi olisi hyvä saada informaatiota esim. siitä, onko jonkin yksikön resurssien tarve (resurssikäyttösuhde) lisääntynyt tai vähentynyt. Reaaliaikainen informaation saanti helpottaisi prosessien pullonkaulojen ratkaisemisessa. Toimintoja myös pyritään saamaan yhteneviksi eri yksiköiden välillä, joka auttaa työskentelytapojen kehittämisessä. SUORITTEET / TUOTOKSET Ei liian laajoja palveluja Hinta, laatu, onko tuote se mitä tilattiin Tuotettavat palvelut sekä niiden määrä ja laatu on pitkälti määritelty lakisääteisesti. Sosiaali- ja perusterveydenhuollon toimijat haluaisivatkin tietoa siitä, kuinka hyödyllistä on tuottaa laissa määriteltyä tasoa laadukkaampia palveluja, eli saadaanko ylimääräiselle panostukselle mitään vastinetta. Toimijat haluaisivat myös mittareiden avulla tietää minkä palveluiden tuottamista tulisi priorisoida lakisääteisten palveluiden lisäksi (mitkä ylimääräiset palvelut edesauttavat eniten kuntalaisen hyvinvointia). Kunnille palveluja tilaavia osapuolia kiinnostaa tieto siitä, onko tilatut palvelut laadultaan ja määrältään sitä mitä tilattiin. 11
12 TAVOITTEET Lakisääteisten palvelujen turvaaminen Kuntalaisen vastuun korostaminen Yhteistyö toimialojen välillä Asiakkaan tarpeiden ymmärtäminen Palvelut saatavissa helposti, nopeasti Analyysi asiakkaasta Sosiaali- ja terveystoimen tärkeimpänä tehtävänä on tuottaa kuntalaisille laissa määritetyt palvelut. Nyt ja myös tulevaisuudessa näiden palvelujen saatavuuden turvaaminen on haastattelujen mukaan koko toiminnan perustana. Asiakasnäkökulmaa on korostettu, sillä asiakkaita (tässä tapauksessa kuntalaisia) varten sosiaali- ja terveyspalveluja ylipäätään tuotetaan, ja täten asiakasnäkökulma tulisi ottaa huomioon kaikessa toiminnassa. Palvelujen kehittämisessä on tarpeen kuulla asiakasta ja ymmärtää asiakkaan todellinen tarve. Palvelut on myös oltava saatavilla helposti ja nopeasti. Kuntasektorilla toimialojen ja toimijoiden rajat eivät ole selviä, ja kansalaisen hyvinvointiin vaikuttavat sosiaali- ja terveystoimen lisäksi myös muiden toimialojen panostukset. Yhteistyö toimialojen ja niiden toimijoiden välillä nähtiin siten myös tärkeänä tavoitteena. Tulevaisuudessa nykyisen palvelutason säilyttäminen voi osoittautua mahdottomaksi, ja kansalaisen oman vastuun korostaminen nähdään myös tärkeänä päämääränä. Kuntalaisen hyvinvointi määräytyy pitkälti omien toimien seurauksena. Rajallisilla resursseillaan yhteiskunta ei voi ottaa nykyistä suurempaa vastuuta kansalaisten hyvinvoinnista. VAIKUTUKSET Kuntalaisen tulisi selviytyä ilman palveluja Onko tehdyllä työllä halutut vaikutukset Kuntalaisen hyvinvointi Sosiaali- ja terveystoimen, sekä koko hyvinvointiyhteiskunnan haluama toiminnan aikaansaama pidemmän ajan vaikutus on kuntalaisen hyvinvointi, johon edellä olevien osa-alueiden kehittämistoimilla pyritään. Täten tärkeänä haluttuna vaikutuksena haastattelujen mukaan nähdään myös ennaltaehkäisevän työn tulos, kuntalaisen kyky tulla toimeen ilman kunnan tarjoamia sosiaali- ja perusterveydenhuollon palveluja hyvinvoiva kansalainen ei niitä tarvitse (pl. palvelut joilla on aina kysyntää, esim. vanhus- ja mielenterveyspalvelut). TALOUDELLINEN SUORITUSKYKY Talouden tasapaino Kunnan toiminta ei ole voittoa tavoittelevaa. Talouden puolelta tärkeimpänä tavoitteena on talouden pitäminen tasapainossa, joka takaa toiminnan pitkäjänteisen ylläpidon ja kehittämisen. 12
13 4. MALLIMITTARISTO Määriteltyjen suorituskyvyn osa-alueiden sekä Päijät-Hämeen sosiaali- ja perusterveydenhuollon tärkeimpinä nähtyjen mittauskohteiden pohjalta rakennettiin mallimittaristo toimialan toimijoiden käyttöön. Mittaristo tarjoaa sekä isoja mittareita toimialatasolle (joilla voidaan mitata koko toimialan suorituskykyä) että pieniä mittareita yhden sosiaali- ja perusterveydenhuollon yksikön käyttöön. Pienien mittareiden tulisi olla linjassa isojen, toimialatason mittareiden kanssa. Mallimittariston esimerkkiyksikkönä on käytetty yhtä kuvitteellisen sosiaali- ja terveyspalveluja tarjoavan yksikön tulosaluetta, terveyden ja sairaanhoidon vastaanottopalveluita. Esimerkin on tarkoitus hahmottaa toimialamittarien ja yksikkötason mittareiden välistä yhteyttä sekä tarjota ehdotuksia yhden yksikön mittareiksi. Mallimittaristo ei siis ole käyttövalmis mittaristo, vaan tarjoaa esimerkin yhden yksikön mittaristoksi sekä mittariehdotuksia tasapainoisen kokonaisuuden rakentamiseksi. On myös hyvä ottaa huomioon, että mittaristo ja sen tuottama informaatio ei korvaa organisaation johtamista, vaan se on yksi johdon päätöksentekoa tukeva työkalu. Yksi tapa määritellä yksikön kokonaissuorituskyky on muodostaa alla olevan kaltainen taulukko ja antaa jokaiselle mitattavalle osa-alueelle painoarvo, jotka yhteen laskemalla saadaan osa-alueiden keskiarvo painotusten mukaisesti. Taulukon 1 painoarvot on valittu esimerkinomaisesti, tässä tapauksessa olettaen mittariston käyttäjän haluavan painottaa mitattavista osa-alueista resurssien, tavoitteiden ja taloudellisen suorituskyvyn merkitystä. Taulukko 1. YKSIKÖN SUORITUSKYKY Osa-alue Painoarvo Keskiarvo (1-10) Resurssit 25 Toiminnot 10 Suoritteet/tuotokset 10 Tavoitteet 25 Vaikutukset 10 Taloudellinen suorituskyky 20 Yhteensä 100 Alla olevissa osa-alueiden mittariehdotelmissa vasemmassa sarakkeen arviointikohteiden on tarkoitus pysyä samana jokaisessa perusturvatoimialan yksikössä, mutta kohdetta arvioivat mittarit ja niiden tavoitetasot muokataan aina yksikön mukaan. Taulukoissa kursivoidulla merkityt mittarit ovat esimerkkiyksikön suorituskyvyn mittaamiseen tarkoitettuja mittareita, muut toimialatason mittareita, joita voidaan käyttää sekä toimialan että eri yksiköiden suorituskyvyn mittaamisessa. Taulukoihin merkityt tavoitetasot ovat myös esimerkkejä, ja tasot tulisikin määritellä kussakin yksikössä aina yksikön omien tavoitteiden mukaisesti. Tavoitetasojen määrittäminen edellyttää lähtötason mittaamista ja tuntemista. 13
14 Taulukko 2. RESURSSIT-OSA-ALUEEN MAHDOLLISIA MITTAREITA (25 % PAINOARVO) Arviointikohde Mahdollisia mittareita Tavoitetaso Tarkastelujakso Henkilöstön saatavuus & pysyvyys - Henkilöstön pysyvyys-% - Poissaolo-% - Virka- ja työsuhteiden täyttöaste 85 % < 4 % 95 % Osaava esimiestyö & ammattitaito Työhyvinvointi - Johtamisindeksi - Ammattitaitoinen työvoima / tarvittava ammattitait. työvoima - Koulutuspäivät/hlö - Työtyytyväisyyskysely - Kehityskeskustelut ka % 3 pv/vuosi ka. 4.0 Toimitilat ja välineet - Tilakustannukset xxx EUR Taulukko 3. TOIMINNOT-OSA-ALUEEN MAHDOLLISIA MITTAREITA (10 % PAINOARVO) Arviointikohde Mahdollisia mittareita Tavoitetaso Tarkastelujakso Toiminnan kehittäminen - Henkilöstölähtöisten innovaatioiden määrä (kpl/hlö/osasto) 1 kpl/hlö/vuosi Yhtenäiset toiminnot Resurssien käyttö & kohdentaminen - Työnkierto-% - Prosessikuvausten määrä - Resurssikäyttösuhde - Tuottavuus (tuotos/panos) 10 % 100 % Taulukko 4. SUORITTEET-OSA-ALUEEN MAHDOLLISIA MITTAREITA (10 % PAINOARVO) Arviointikohde Mahdollisia mittareita Tavoitetaso Tarkastelujakso Hinta, laatu - Suoritekohtaiset kustannukset - Potilaita/hoitaja (laatu) 3 %:n vähennys edelliseen vuoteen Palvelujen laajuus - Hoitotapahtumat yhteensä - Potilaiden määrä - Käynnin kesto 14
15 Taulukko 5. TAVOITTEET-OSA-ALUEEN MAHDOLLISIA MITTAREITA (25 % PAINOARVO) Arviointikohde Mahdollisia mittareita Tavoitetaso Tarkastelujakso Kuntalaisen vastuun - Yhteisön valistukseen käytetyt eurot xxx EUR korostaminen Palvelujen saatavuus - Saavutettavuus-% - Jonotusaika - Vastausnopeus valituksiin 98 % 45 pv 14 pv Yhteistyö toimialojen välillä - Yhteiset prosessit muiden toimialojen/osastojen kanssa 5 %:n lisäys edelliseen vuoteen Asiakastyytyväisyys - Asiakastyytyväisyys (kysely) ka. 4.5 Lakisääteisten palvelujen turvaaminen - Hoitojonon pituus xxx hlöä Taulukko 6. VAIKUTUKSET-OSA-ALUEEN MAHDOLLISIA MITTAREITA (10 % PAINOARVO) Arviointikohde Mahdollisia mittareita Tavoitetaso Tarkastelujakso Kuntalaisen hyvinvointi - Hyvinvointi-indeksi ka. 4.0 Selviytyminen ilman palveluja - Asiakaskäyntien muutos-% - Terveydenhuollon kustannukset/asukas -5 % vuosittain xxx EUR Taulukko 7. TALOUDELLINEN SUORITUSKYKY-OSA-ALUEEN MAHDOLLISIA MITTAREITA (10 % PAINOARVO) Arviointikohde Mahdollisia mittareita Tavoitetaso Tarkastelujakso Talouden tasapaino - Talouden tasapaino - Budjetin yli/alijäämä - Kokonaiskustannusten muutos - Käyttötalouden talousarvio xxx EUR xxx EUR Seuraavalla sivulla oleva mittarikartta (kuvio 4) hahmottaa edellä esitettyjen suorituskyvyn osa-alueiden ja niihin valittujen mittareiden syy-seuraussuhteita. Kartan avulla on helpompi määrittää tavoitteet ja mittarit sekä hallita niitä. Kartan avulla voidaan myös tarkistaa, että kaikki strategian osa-alueet ja keskinäiset suhteet on huomioitu. Mittarikartassa yleinen syy-seuraus-suhde etenee kartan alareunasta ylöspäin. Nuolet ovat vain esimerkkejä arviointikohteiden vaikutussuhteista ja yhden arviointikohteen mittaamatta jättäminen ei tarkoita sitä, etteikö kohteen yläpuolella olevia tavoitteita voitaisi saavuttaa. Parhaimman lopputuloksen saavuttamiseksi on kuitenkin suositeltavaa valita mittareita kustakin haastattelujen perusteella tärkeäksi nähdystä arviointikohteesta. Arviointikohteiden kehittäminen johtaa parantuneeseen taloudelliseen sekä kokonaisvaltaiseen suorituskykyyn. Hyvä suorituskyky puolestaan luo pohjaa resurssien ja arviointikohteiden edelleen kehittämiselle. 15
16 Kuvio 4. SUORITUSKYVYN OSA-ALUEIDEN JA ARVIOINTIKOHTEIDEN SYY-SEURAUS-SUHTEET MITTARIKARTASSA OSA-ALUEET ARVIOINTIKOHTEET & MITTARIT PARANTUNUT SUORITUSKYKY Taloudellinen suorituskyky TALOUDEN TASAPAINO Talouden tasapaino Budjetti yli- / alijäämä Kok. kustannusten muutos Käyttötalouden talousarvio Vaikutukset KUNTALAISEN HYVINVOINTI Hyvinvointi-indeksi SELVIYTYMINEN ILMAN PALVELUJA Asiakaskäyntien muutos-% Terv.huoll.kust. / asiakas ASIAKAS- TYYTYVÄISYYS Asiakastyytyväisyys (kysely) LAKISÄÄTEISTEN PALVE- LUJEN TURVAAMINEN Hoitojonon pituus Tavoitteet (& asiakas) KUNTALAISEN VASTUUN KOROSTAMINEN PALVELUJEN SAATAVUUS YHTEISTYÖ TOIMIALOJEN VÄLILLÄ Yhteisön valistukseen käytetyt eurot Saavutettavuus-% tai Jonotusaika Vastausnopeus valituksiin Yhteistyö prosessit muiden toimialojen / osastojen kanssa Suoritteet / Tuotokset HINTA, LAATU Suoritekohtaiset kustannukset Potilaita / hoitaja (laatu) PALVELUJEN LAAJUUS Hoitotapahtumat yhteensä Potilaiden määrä Käynnin kesto Toiminnot TOIMINNAN KEHITTÄMINEN Henkilöstölähtöisten innovaatioiden määrä (kpl / hlö / osasto) YHTENÄISET TOIMINNOT Työnkierto-% Prosessikuvausten määrä RESURSSIEN KÄYTTÖ & KOHDENTAMINEN Resurssikäyttösuhde Tuottavuus (tuotos / panos) Resurssit HENKILÖSTÖN SAAMINEN JA PYSYVYYS Henkilöstön pysyvyys-% Poissaolo-% Työsuhteiden täyttöaste OSAAVA ESIMIESTYÖ & AMMATTITAITO Johtamisindeksi Ammattitaitoinen työvoima / tarv.at.tv. Koulutuspäivät / henkilö TYÖHYVINVOINTI Työtyytyväisyyskysely Kehityskeskustelut TOIMITILAT & VÄLINEET Tilakustannukset 16
17 4.1 Haastattelujen perusteella havaitut mittaamiseen liittyvät haasteet Seuraavassa on esitelty haastatteluissa merkittävimmät esiin nousseet suorituskyvyn mittaamiseen liittyvät haasteet Päijät-Hämeen sosiaali- ja perusterveydenhuollossa. Haasteet tulisi huomioida jokaisessa mittariston rakentamisvaiheessa. Toimialan monimutkaisuus ja julkisen sektorin toiminnan erityispiirteet Perusturvan toimiala käsittää sekä sosiaali- että perusterveydenhuollon, jotka linkittyvät läheisesti toisiinsa, mutta jotka ovat myös toimialoina selvästi toisistaan eroavia. Lisäksi näiden sisällä on toisistaan selkeästi erottuvia kokonaisuuksia, esim. sosiaalihuollossa lastensuojelu ja mielenterveyspalvelut. Monimutkainen toimiala ja erilaiset palvelut asettavat haasteensa yhtenäisen suorituskyvyn mittariston suunnittelulle. Mittaamisen näkökulmasta ongelmalliseksi on nähty myös vaikuttavuuden arvioiminen ja mittaaminen esimerkiksi tiettyjen sosiaalihuollossa tehtävien toimenpiteiden vaikutusten seuraaminen saattaa viedä vuosia tai vuosikymmeniä. Tämän tietyn toimenpiteen osoittaminen vaikutusten taustatekijäksi on käytännössä mahdotonta. Julkisia palveluja säätelevät ja ohjaavat myös tiukasti lait ja normit, jotka asettavat haasteensa mittaamiselle ja mittaamisen seurauksena tehtäville toimenpiteille. Nykyiset, vain talouden huomioivat mittauskohteet Mittaamisen tarkoituksena on luoda pohjaa parannuksille jotka lisäävät organisaation suorituskykyä. Vasta kun saavutettu suorituskyvyn taso tunnetaan, voidaan asettaa uusia tavoitteita ja ryhtyä parantamaan suorituskykyä. Päijät-Hämeen neljä perusturvapalveluja tarjoavaa tahoa käyttävät toimintansa ohjaamisessa pääasiassa taloudellisia mittareita. Nämä organisaatiot tarvitsevat päätöksentekonsa tueksi lisäksi mittareita, joilla pystytään seuraamaan myös suorituskyvyn taustalla vaikuttavien tekijöiden kehittymistä. Tuottavuuteen, vaikuttavuuteen tai esimerkiksi toimintojen kehittämiseen liittyviä mittareita ei ole vielä juurikaan kehitetty eikä toimintaa voida siltä osin seurata. Yhteisten mittareiden puuttuessa ei voida myöskään tehdä eri toimijoiden suorituskykyvertailua. Toimijoiden on lisäksi esimerkkimittareiden puuttuessa vaikea hahmottaa millaisille mittareille olisi ylipäätään tarvetta, tai minkälaista informaatiota olisi mahdollista saada. Tiedon saanti ja laatu Lähes kaikki haastateltavat tiesivät saavansa taloudellisia sekä muita tunnuslukuja erilaisista tietojärjestelmistä, mutta oleellisten tietojen kerääminen nähtiin käytännössä liian monimutkaiseksi ja aikaa vieväksi. Lisäksi, haastateltavat epäilivät saatavan tiedon luotettavuutta, sillä lukemat riippuvat laskentatavasta ja niitä voidaan myös manipuloida käyttötarkoituksen mukaan. Haastateltavat näkivät, että tiedon kerääminen ja koostaminen tulisi suorittaa samoilla kriteereillä jokaisessa vertailukelpoisessa yksikössä. Henkilöstön epätietoisuus mittaamisen tarkoituksesta Haastattelujen mukaan henkilöstö kokee mittaamisen lähinnä uhkana: Tuottavuuden ja sen mittaamisen nähdään tarkoittavan sitä, että samassa ajassa pitäisi saada aikaan entistä enemmän tuloksia. Näitä käsityksiä on pyritty osaltaan oikomaan jo Päijät-Hämeen tuottavuusohjelma -kirjasessa. Henkilöstö kuitenkin kokee, että heille ei, joitain poikkeustapauksia lukuun ottamatta, kerrota tarpeeksi mittaamisen käyttötarkoituksesta toiminnan ohjaamisessa. 17
18 Myöskään ylemmän tason tavoitteiden yhteyttä omaan työnkuvaan ja tavoitteisiin ei ole viestitetty selkeästi. Uhkana on henkilöstön muutosvastarinta mittareille mittausjärjestelmän rakentamis- käyttöönottovaiheissa, vaikka henkilöstö pitäisi saada aktiivisesti mukaan jo järjestelmän suunnitteluun. Yhteistyön puute valtakunnallisella ja maakunnallisella tasolla Sosiaali- ja terveystoimialan suorituskyvyn mittaaminen on valtakunnallisella tasolla hyvin tiedostettu kehittämistä vaativa kohde. Toistaiseksi valtakunnallisella tasolla ei ole kuitenkaan saatavilla yhtäkään valmista mittaristoa Päijät-Hämeen sosiaali- ja perusterveydenhuollon toimijoiden käyttöön, joka yksistään tarjoaisi valtakunnallista vertailupohjaa ja todellista hyötyä organisaatioiden oman toiminnan johtamiseen. Myös Päijät-Hämeen maakunnassa on mahdollisuuksia syvempään yhteistyöhön neljän julkisen sektorin sosiaali- ja perusterveydenhuollon palveluja tarjoavan toimijan välillä. Kaikissa neljässä organisaatiossa sekä lisäksi joissain Päijät-Hämeen kunnissa on samanaikaisesti käynnissä erilaisia kehityshankkeita, joista useat sivuavat myös suorituskyvyn kehittämistä sekä mittaamista. 4.2 Mittariston suunnitteluprosessin seuraavat vaiheet Mikäli Päijät-Hämeen kunnat ja sosiaali- ja perusterveydenhuollon organisaatiot päättävät jatkaa mittariston rakentamisprosessia, tulisi niiden ottaa huomioon prosessin seuraavassa vaiheessa, mittariston viimeistelyvaiheessa, tässä raportissa esiin nostettuja mittariston rakentamiseen liittyviä tekijöitä ja mahdollisia ongelmakohtia. Viimeistelyvaiheessa huomioon otettavia tekijöitä ja suosituksia käsitellään seuraavassa. Kattava mittaristo ja oikea määrä kustannustehokkaita mittareita Suorituskyvyn jokaiselta osa-alueelta tulisi valita enintään 5 mittaria, sillä liian monta mittaria lisää tiedonkeruun kustannuksia sekä vaikeuttaa toiminnan kokonaiskuvan hahmottamista. Mittareita tulisi olla jokaiselta osa-alueelta, jolloin suorituskyvyn kaikki ulottuvuudet huomioidaan. Osa-alueiden sekä kokonaissuorituskyvyn mittareiden sisäiset painoarvot tulee määritellä tilanteen mukaan riippuen siitä, mitkä osa-alueet ja yksittäiset mittarit nähdään toiminnan seuraamisen ja kehittämisen kannalta tärkeimpinä. Lopulliset valinnat käytettävistä mittareista tulee tehdä sosiaali- ja terveystoimen organisaatioiden sisäisenä päätöksenä. Valintaan vaikuttaa selkeimmin se, millaista informaatiota toimijoiden tietojärjestelmistä on saatavissa sekä kuinka helppoa ja edullista tiedon kerääminen ja muokkaaminen on. Kunkin valittavan mittarin kohdalla on tarkkaan mietittävä sen kustannustehokkuutta. Mittarin antamasta tiedosta saatava hyöty on oltava suurempi kuin tiedon hankkimisesta aiheutuneet kustannukset. Käytännölliset ja linjassa olevat mittarit Mittareita valittaessa on perusteltava tarkasti mitä lisäarvoa mittari tuo juuri tähän sosiaali- perusterveydenhuollon organisaation toimintaan miksi kyseinen mittari on ylipäätään valittu. Tuotoksia ja suoritteita mittaavien indikaattoreiden tulee olla linjassa haluttuja tavoitteita ja vaikutuksia mittaavien mittareiden kanssa. Lisäksi, eri sosiaalija perusterveydenhuollon yksiköiden mittareiden tulisi olla linjassa toimialamittareiden ja sitä kautta mitattavien osa-alueiden arviointikohteiden kanssa. Huomioitavaa on myös miettiä miten mittausarvo saadaan, kuka tarvittavan tiedon kerää ja kuinka usein tieto kerätään. Mittariston rakentamisen yhteydessä on lisäksi mietittävä tiedon julkisuutta. Ketkä kaikki saavat tietoa mittaustuloksista, kuinka usein ja missä muodossa? 18
19 Mittaristokartan laadinta Toimijat voivat nähdä suorituskyvyn eri osa-alueiden yhteydet ja syy-seuraus-suhteet selkeämmin laatimalla mittaristokartan. Joidenkin suorituskyvyn osa-alueiden mittaaminen on erityisesti sosiaali- ja terveystoimialalla erittäin haastavaa (esim. vaikuttavuus). Tarkan kartan avulla organisaatiot voivat mitata näihin osa-alueisiin johtavia tekijöitä ja siten ottaa huomioon mittariston suunnittelussa myös kyseiset, vaikeasti mitattavat osa-alueet. Mittareiden käytön tarkka kuvaus mittarikortilla Kullekin valittavalle mittarille tulee laatia mittarikortti. Mittarikortissa määritellään tärkeimmät mittariin liittyvät yksityiskohdat, kuten: mittarin laskentatapa, käyttötarkoitus, mittarin taustalla oleva strateginen tavoite, tiedon lähde, mittaustiheys, mittarin tavoitearvo, tavoitteen asettaja, toimenpiteistä vastuullinen henkilö, mittaus- ja raportointivastuu, sekä tulosten käsittely. Mittarin laskentatavan tulisi olla yhteinen eri yksiköiden välillä, jotta yksiköiden vertailu onnistuu. Kerättävän datan tulisi olla samassa muodossa ja se tulisi kerätä, koostaa ja laskea samoilla periaatteilla. Henkilöstön osallistaminen ja viestintä Olennainen osa johtamisjärjestelmän onnistunutta rakentamista on myös Päijät-Hämeen sosiaali- ja perusterveydenhuollon henkilökunnan osallistaminen järjestelmän suunnitteluun, mikäli mittaristolla ja sen antamilla tuloksilla on vaikutusta henkilökunnan työhön tai siitä saatavaan korvaukseen. Muutosvastarintaa voidaan merkittävästi vähentää ottamalla henkilökunta tai heidän edustajansa mukaan järjestelmän rakentamiseen sekä järjestelmän käyttöön liittyviin määrityksiin. Henkilöstölle tulisi selvittää myös mittaamisen tarkoitus ja sen yhteys omaan työhön. Haastattelujen perusteella Päijät-Hämeen sosiaali- ja terveystoimen organisaatioiden mittaamiseen liittyvässä viestinnässä ja osallistamisessa on selkeästi kehittämisen varaa. Tietoteknisen toteutusmuodon valinta Mittareiden valinnan ja niihin liittyvien määrittelyjen jälkeen voidaan rakentaa varsinainen suorituskyvyn johtamisjärjestelmä. Järjestelmää hyödyntävien organisaatioiden tulee päättää mittariston tietoteknisen toteutusmuodon sekä tarvittavan tietojärjestelmän rakentaja. On huomioitava, että järjestelmistä saatavaa tietoa tulisi käyttää samoilla kriteereillä kaikissa yksiköissä, mikäli mittaustuloksia halutaan vertailla eri yksiköiden välillä. Koekäyttö ja arviointi Mittariston rakentamisen jälkeen tulee aloittaa sen koekäyttö. Tässä vaiheessa mittaristoa käytetään aiotulla tavalla ja sen käyttöä tulee arvioida koko koekäytön ajan. Usein vasta koekäyttö reaalitilanteessa kertoo, kuinka aikaa vieviä ja tarkkoja mittarit ovat. Erityisen tärkeää on tarkastella mittareiden kustannus/hyötysuhdetta. Koekäytön jälkeen mittareita ja niiden kortteja voidaan vielä tarkentaa tai mahdollisesti jopa karsia. Koekäytön jälkeen mittaristo voidaan ottaa osaksi jokapäiväistä johtamista ja toimintaa. On kuitenkin tärkeää muistaa, ettei mittaristo ole koskaan valmis, vaan sen tulee olla jatkuvasti kriittisen tarkastelun kohteena. Joistain mittareista voidaan kokonaan luopua ja korvata ne uusilla mittareilla, mikäli on päästy tavoitteisiin ja toiminnassa on ilmennyt uusia kehityskohteita. Yleensä järkevin ratkaisu on sopia, että mittaristoa arvioidaan esimerkiksi kerran vuodessa mittarikohtaisesti. 19
20 5. SUOSITUKSET JA MITTARISTON SUHTEEN TEHTÄVÄT PÄÄTÖKSET Tässä raportissa esitettyjen tutkimustulosten pohjalta suosittelemme, että Päijät-Hämeessä tehdään selkeät päätökset seuraavassa esiteltävien vaiheiden suhteen. Kyseisten päätösten tekeminen on välttämätöntä mittausjärjestelmän suunnitteluprosessin jatkamiseksi. Vaiheissa 1-3 tehtävät päätökset liittyvät mittariston rakentamiseen. Vaiheessa 4 kehitetään yhteistyössä organisaatioiden toimintaa niiden suorituskyvyn parantamiseksi. Tämän kehitystyön tuloksia voidaan seurata edellisessä vaiheessa rakennetun mittariston avulla. 1. Sovitaan yhteisestä terminologiasta 2. Sovitaan yhteisistä valtakunnallisen tason mittareista 3. Sovitaan yhteisestä mittariston käytöstä 3.1 Valitaan yhteinen mittausviitekehys 3.2 Päätetään mittariston pääkäyttötarkoitus 3.3 Päätetään mallimittariston soveltamisesta sote-toimialalle 4. Kehitetään toimintaa yhdessä 5.1 Yhteinen terminologia Päijät-Hämeen kunnat ja sosiaali- ja perusterveydenhuollon toimijat käyttävät yhä kirjavaa terminologiaa tuottavuudesta ja suorituskyvystä. Päätöksentekijöiden tulisi yhteisesti määritellä, hyväksyä ja ottaa käyttöön selkeät termit, jotta kaikki käyttävät samoja määritelmiä samoista asioista ja yhteinen keskustelu ja päätöksenteko suorituskyvyn mittausjärjestelmän käyttötarkoituksesta ja suunnittelusta onnistuu. Tuottavuudella tarkoitetaan pelkästään tuotos/panos-suhdetta, mutta suorituskykyyn kuuluu myös muita osa-alueita, jotka huomioivat tavoitteiden ja haluttujen vaikutusten saavuttamisasteen sekä tavoitteiden ja vaikutusten taustalla olevat tarpeet. Päijät-Hämeen tuottavuusohjelman yksi tärkeä tavoite oli terminologian selkiyttäminen. Suorituskyky- ja tuottavuustermejä on pyritty avaamaan myös tämän raportin johdantoluvussa. 5.2 Valtakunnallisen tason mittarit kuntajohdon käyttöön Valtakunnallisen tason mittarit antavat helposti ja nopeasti kokonaisvaltaisen kuvan toimialan suorituskyvyn muutoksesta sekä tarjoavat kansallista vertailupohjaa. Sosiaali- ja perusterveydenhuollon toimialalla on saatavilla valtakunnallisen tason tilastotietoa ja vertailulukuja mm. tilasto- ja indikaattoripankki SOTKAnetistä (http://uusi. sotkanet.fi/). SOTKAnet on Terveyden ja hyvinvoinnin laitoksen (THL) tietopalvelu, joka tarjoaa kaikista Suomen kunnista viimeisimpään voimassa olevaan kuntajakoon perustuen keskeisiä väestön hyvinvointia ja terveyttä koskevia tietoja vuodesta 1990 alkaen. SOTKAnetin tarjoamia yleisen tason indikaattoreista voidaan hyödyntää joitakin toimialaa koskevia valtakunnallisia mittareita verrattaessa Päijät-Hämeen sosiaali- ja perusterveydenhuollon organisaatioiden kokonaissuorituskykyä valtakunnalliseen tasoon. 20
21 Päijät-Hämeen kuntajohdon tulisi valita 2-3 valtakunnallisella tasolla vertailtavissa olevaa sosiaali- ja perusterveydenhuollon toimialatason mittaria omaan käyttöönsä. Näiden mittareiden tulisi kertoa seuraukset suorituskyvyn kehittämiseksi tehdyistä toimenpiteistä ja johtamisesta, eli osoittaa tehdyn kehittämistyön mahdolliset vaikutukset, sekä toimia pohjana toiminnan edelleen kehittämiseksi. Valittujen valtakunnallisen tason mittareiden tulisi olla linjassa edellisessä luvussa esitellyn mittariston ja sen mittareiden kanssa. Päijät-Hämeessä toimivilla alan organisaatioilla on omat lyhyen ja pitkän aikavälin tavoitteensa ja strategiset päämääränsä, joiden seuraamista ja ohjaamista valittujen valtakunnallisen tason mittareiden tulisi tukea. Valtakunnallisten sosiaali- ja terveydenhuollon suorituskyvyn edistämiseen pyrkivien hankkeiden, esim. PARAShanke ja KASTE-ohjelma, tavoitteet ja tavoitteiden saavuttamista tukevat toimenpiteet on pyritty ottamaan huomioon Päijät-Hämeen omien tavoitteiden ja toimien lisäksi määriteltäessä ehdotuksia kuntajohdon mittareiksi. Mahdollisia mittareita kuntajohdon käyttöön ovat esimerkiksi sosiaali- ja perusterveydenhuollon kustannukset/asukas, kotona asuvat 75 vuotta täyttäneet (% vastaavanikäisestä väestöstä), toteutuneet terveydenhuollon hoitoon pääsyn aikarajat, tai sosiaali- ja perusterveydenhuollon asiakaskäynnit. Mittareita määriteltäessä on syytä huomata, että vertailukelpoisia valtakunnallisen tason mittareita on hyvin rajoitettu määrä eikä kaikkia toiminnan kannalta tärkeimpiä osa-alueita pystytä mittaamaan. Lisäksi, lukemia vertailtaessa tulisi ottaa huomioon kuntien alueelliset ja rakenteelliset erot. Samaa periaatetta voidaan käyttää myös muiden toimialojen seuraamiseen ja arviointiin. 5.3 Yhteinen mittaristo Mittausviitekehyksen valinta Tuottavuusohjelmassa on esitelty suorituskyvyn arvioinnin ja mittaamisen viitekehys (kts. tämän raportin s. 10, kuvio 3), jota käytettiin myös luvussa 4 esitellyn mallimittariston koostamisessa. Maakunnan tulisi sopia yhdessä saman mittausviitekehyksen käytöstä. Nyt tulisi tehdä päätös siitä, viedäänkö projektia eteenpäin tätä viitekehystä ja sen esittelemää osa-aluejakoa hyväksikäyttäen vai ei. Saman viitekehyksen käyttö mahdollistaa vertailun, kehittämisyhteistyön, yhteisen johtamisen kehittämisen sekä tavoitteiden linjassa pitämisen ja kommunikoinnin Yhteinen käyttötarkoitus mittaamiselle Ennen tarkkaa mittariston kuvausta on päätettävä mittaamiselle yhteinen käyttötarkoitus. Kuntien sekä organisaatioiden johdon tulisi miettiä tarkkaan, mitä hyötyä mittaristolla haetaan: Ovatko mittausarvot tarkoitettu operatiivisen johdon tukemiseen, kuntalaisten informoimiseen, tavoitteiden viestimiseen henkilöstölle, vai johonkin muuhun käyttötarkoitukseen? Kaikkia tarkoituksia palvelevan mittariston rakentaminen on käytännössä mahdoton tehtävä. Yksi mahdollinen mittaamisen pääkäyttötarkoitus Päijät-Hämeessä on esimerkiksi operatiivisen ja strategisen johtamisen tukeminen suorituskyvyn parantamiseksi, eli mittaristoa tulisi käyttää 1) kuntien ja 2) sosiaali- ja perusterveydenhuollon organisaatioiden johdon toimesta toiminnan ohjaamiseen. Tämän mittariston rakennetta ja mittareita voidaan hyödyntää myös alemmilla organisaatiotasoilla johtamisen tukena. 21
22 5.3.3 Mallimittaristo sosiaali- ja perusterveydenhuollon organisaatioiden käyttöön Luvuissa 3 ja 4 on esitelty mallimittariston osa-alueet sekä yksittäiset mittarit Päijät-Hämeen sosiaali- ja perusterveydenhuollon yksiköiden käyttöön. Johtamisjärjestelmän kehittämisessä mukana olevien kuntien ja organisaatioiden tulisi päättää, sovelletaanko mallimittaristoa alueen sosiaali- ja perusterveydenhuollon organisaatioiden käyttöön. Kunnat ja organisaatiot voivat myös arvioida mallimittariston toimiala- ja organisaatiotasoille suunniteltujen arviointikohteiden sopivuutta suorituskyvyn arviointi- ja mittaamiskäyttöön sosiaali- ja perusterveydenhuollossa. Mikäli arviointikohteista ei päästä yhteisymmärrykseen tai niihin halutaan muutoksia, tulisi tarvittavat muutokset tehdä edes organisaatiokohtaisesti. 5.4 Kuntien yhteinen kehitystyö suorituskyvyn parantamiseksi Päijät-Hämeen kunnat voivat sopia yhteistyössä niistä keinoista, joilla kuntien suorituskykyä pyritään parantamaan. Organisaatioiden suorituskykyä mittaava mittaristo kertoo kehitystyön tulokset. Päijät-Hämeen tuottavuusohjelmassa on esitelty keinoja ja toimenpiteitä suorituskyvyn parantamiseksi. Myös monen mallimittaristossa esitellyn mittarin taustalla on tuottavuusohjelmassa esiteltyjä suorituskyvyn parantamisen keinoja, kuten: Alueellisen yhteistyön tiivistäminen Kokonaisvaltainen toimintalogiikan uudistaminen Teknologian hyödyntäminen Mittakaavaetujen tavoittelu Osaamisen kehittäminen ja johtaminen Innovaatioihin kannustava ja niitä soveltava työkulttuuri Palkitsemisjärjestelmän rakentaminen Verkostoitumiskäytännöt ja palveluvalikoiman uudelleen miettiminen Verkostokoordinaattorimalli Kustannuslaskennan kehittäminen Monien tässä raportissa esitettyjen mittariston osa-alueiden ja mittareiden käyttäminen edellyttää kohdeorganisaatioiden kustannuslaskennan kehittämistä vertailukelpoisella tavalla alueellisesti yhteistyössä. Tällöin suoritekohtaiset kustannukset ja hinnoittelu voidaan toteuttaa ja ottaa käyttöön. Ilman toimintolaskennan käyttöönottoa eri yksiköiden kattava vertailu tai tiettyjen toimenpiteiden vaikutusten arvioiminen ei ole mahdollista. 22
23 6. YHTEENVETO SUOSITUKSISTA JA TEHTÄVISTÄ PÄÄTÖKSISTÄ Mittaristoprojektin eteenpäinviemiseksi alueellisten päätöksentekijöiden tulee tehdä päätökset seuraavista kehittämistoimenpiteistä. Kohtia on käsitelty tarkemmin edellisessä luvussa. 1. YHTEISEN TERMINOLOGIAN MÄÄRITTELY, HYVÄKSYNTÄ JA KÄYTTÖ Kuntien vastuuhenkilöiden on päätettävä yhteinen terminologia koskien tuottavuutta ja suorituskykyä, kaikkien on käytettävä samoja termejä samoista asioista Tuottavuus on osa suorituskykyä ja tarkoittaa tuotos/panos-suhdetta, suorituskyky sisältää myös muita osa-alueita ja ottaa huomioon tavoitteet sekä halutut vaikutukset Pohjana määritelmille toimii Päijät-Hämeen tuottavuusohjelma 2. VALTAKUNNALLISEN TASON MITTAREIDEN MÄÄRITTELY Sosiaali- perusterveydenhuoltotoimialalta tulee valita 2-3 valtakunnallisesti vertailtavissa olevaa toimialatason mittaria kuntajohdon käyttöön Valitut toimialatason mittarit kertovat seuraukset toteutetuista toimenpiteistä ja johtamisesta sekä varmistavat kehittämistyön vaikutukset Valittujen mittareiden tulee olla linjassa esitellyn mallimittariston arviointikohteiden kanssa, niiden taustalla siis samat toimialan ja sote-organisaatioiden tavoitteet Mahdollisia mittareita: sosiaali- ja perusterveydenhuollon kustannukset/asukas, kotona asuvat 75 vuotta täyttäneet (%), toteutuneet terveydenhuollon hoitoon pääsyn aikarajat, sosiaali- ja perusterveydenhuollon asiakaskäynnit Vertailuissa tulee ottaa huomioon kuntien alueelliset ja rakenteelliset erot 3. PÄÄTÖS YHTEISESTÄ MITTARISTOSTA 3.1 Päätös yhteisestä mittausviitekehyksestä Viitekehys on esitelty tuottavuusohjelmassa sekä tässä raportissa (sivu 10, kuvio 3) Päätettävä viedäänkö mittariston suunnitteluprojektia eteenpäin tätä viitekehystä hyväksikäyttäen vai ei 3.2 Mittaamisen pääkäyttötarkoituksen määrittely Kuntien päätettävä yhteinen käyttötarkoitus: mitä hyötyjä mittareilla haetaan Kenen käyttöön mittarit ja niiden mittausarvot on tarkoitettu Yksi mahdollinen mittaamisen pääkäyttötarkoitus on Päijät-Hämeen kuntien ja sote-organisaatioiden johdon operatiivisen ja strategisen johtamisen tukeminen 3.3 Päätös mallimittariston soveltamisesta sote-toimialalle Mittariston kehittämisessä mukana olevien kuntien ja organisaatioiden tulee päättää luvussa 4 esitellyn mallimittariston soveltamisesta Päijät-Hämeen sote-toimijoiden sekä kuntien käyttöön Mikäli myös arviointikohteiden sopivuutta arvioidaan eikä niistä päästä yhteisymmärrykseen, arviointikohteiden muutokset tulee tehdä edes organisaatiokohtaisesti 4. Kuntien yhteisten kehitystyön keinojen määrittely Kunnat voivat sopia yhteistyössä suorituskyvyn parantamiseen tähtäävistä keinoista Kehittämiskeinoja ja tapoja on esitelty tuottavuusohjelmassa Mallimittariston lähtökohtana on mm. yhtenäisen kustannuslaskennan kehittäminen vertailukelpoisesti alueellisesti yhteistyössä (toimintolaskenta) Esim. toimintolaskennan avulla voidaan määritellä suoritekohtaiset kustannukset ja hinnat, jotka mahdollistavat yksiköiden välisen vertailun ja toimenpiteiden vaikutusten paremman arvioimisen 23
24 Liite 1. MITTARISTON OSA-ALUEIDEN JA YKSITTÄISTEN MITTAREIDEN KAAVIO Vaikutukset Taloudellinen suorituskyky MAHDOLLISIA MITTAREITA Talouden tasapaino Budjetti yli- / alijäämä Kok.kustannusten muutos-% Käyttötalouden talousarvio Tulisi selviytyä ilman palveluja Onko työllä halutut vaikutukset KUNTALAISEN HYVINVOINTI MAHDOLLISIA MITTAREITA Asiakaskäyntien muutos-% Hyvinvointi-indeksi Terv.huollon kustannukset / asukas Tavoitteet Lakisääteisten palvelujen turvaaminen Kansalaisen vastuun korostaminen Yhteistyö sektorien välillä Resurssit Hyvä johtaminen perustana Osaamisen kohdentaminen Henkilöstön saanti ja pysyvyys Yhteistyö (nyt reviirit) Järjestelmäintegraatiot Toimitilat ja välineet Asiakas Asiakkaan tarpeiden ymmärtäminen Palvelut helposti, nopeasti Analyysi asiakkaasta MAHDOLLISIA MITTAREITA Asiakastyytyväisyys (kysely) Saavutettavuus-% tai Jonotusaika Vastausnopeus valituksiin Toiminnot MAHDOLLISIA MITTAREITA Hoitojonon pituus Yhteiset prosessit muiden toimialojen / osastojen kanssa (kpl toimialoittain) Yhteisön valistukseen käytetyt eurot Suoritteet / Tuotokset MAHDOLLISIA MITTAREITA Henkilöstön määrä / -kulut Käytettävissä oleva raha (euroa /asukas) Johtamisindeksi (kartoitus) Henkilöstön pysyvyys-% (yli 1v palvelleet / keskivahvuus) Poissaolot-% Henkilöstön ammattitaitoisuus (ammattitaitoinen työvoima / tarvittava at. tv., koulutuspäivät per henkilö) Virka- ja työsuhteiden täyttöaste Motivaatio, työhyvinvointi, osaamisen kohdentaminen tms. Tilakustannukset Resurssien kohdentaminen Toiminnot yhteneviksi Prosessien pullonkaulat selville MAHDOLLISIA MITTAREITA Tuottavuus (tuotos / panos) Resurssikäyttösuhde (toteutunut res.käyttö / suunniteltu res.käyttö) Kuvattujen prosessien määrä Hoitoprosessin onnistumis-% Työnkierto (% vai joku muu?) Toiminnan kehittäminen (henkilöstölähtöisten innovaatioiden määrä, kpl / henkilö / osasto) Ei liian laajoja palveluja Hinta, laatu, onko tuote se mitä tilattiin MAHDOLLISIA MITTAREITA Hoitotapahtumat yhteensä Potilaiden määrä Käynnin kesto Suoritekohtaiset kustannukset (työ, materiaali, välitön, välillinen kustannus / suoriteyksikkö) Laatu (esim. infektioiden määrä) 24
25 Liite 2. MITTARISTON SUUNNITTELU- JA IMPLEMENTOINTIPROSESSI (PEKKOLA ET AL.: PÄIJÄT-HÄMEEN TUOTTAVUUSOHJELMA, 2008, S. 56) 1. Järjestelmän pääkäyttötarkoituksen tarkentaminen ja yhteistyötahojen määrittely Täsmennetään järjestelmän pääkäyttötarkoitus Määritellään informaatio, mitä järjestelmän tulisi käsitellä ja tuottaa Henkilöt, joihin järjestelmä vaikuttaa voimakkaimmin, sitoutetaan kehitystyöhön Huolehditaan johdon sitoutumisesta Tiedottamisen suunnittelu ja aloittaminen 2. Organisaation toiminnan ja taustatekijöiden määrittely Etsitään yhteinen terminologia, jotta kaikki kehitystiimissä puhuvat samaa kieltä Aloitetaan tärkeimpien seurattavien osa-alueiden määrittely Muodostetaan yhteisymmärrys organisaation päämääristä, toiminnan kriittisistä menestystekijöistä ja ydintoiminnoista (tärkeää on nähdä em. käsitteet kokonaisvaltaisesti ja toisistaan riippuvaisiksi) Voidaan haastatella avainhenkilöt ja parhaat asiantuntijat henkilöstöstä 3. Seurattavien tuottavuuden kehittämisen kannalta tärkeiden osa-alueiden määrittely Aiempien määritysten pohjalta valitaan seurattavaksi ne osa-alueet, joilla Määritellään osa-alueiden suhteelliset painotukset tuottavuutta voidaan tehokkaimmin kehittää ja ohjata Tarkastellaan alustavasti listaa mahdollisista mittareista (esim. nykyisin Mittareiden pohdintaa seuraavaa vaihetta varten käytössä olevat) Voidaan haastatella avainhenkilöt, parhaat asiantuntijat henkilöstöstä sekä muiden sidosryhmien edustajia 4. Osa-alueiden tarkentaminen ja mittareiden analysointi Päätellään lopullisesti seurattavat osa-alueet ja niiden painotukset Käydään läpi soveltuvimpia mittareita ja pohditaan niiden käyttökelpoisuutta ja kattavuutta Pohditaan mittarikohtaisesti, miten mittausarvo saadaan, kuka mittausarvon kerää ja kuinka usein mittausarvo kerätään Pohditaan jokaisen mittarin kustannus-hyötysuhdetta Aloitetaan mittarikohtaisten tavoitearvojen pohdiskelu Rakennetaan mittariston/järjestelmän kuvaus eli kartta 5. Johtamisjärjestelmän viimeistely Päätetään valittavat mittarit Päätetään mittarikohtaiset vastuut ja raportointi Tiedotetaan järjestelmästä valitulle henkilöstöryhmälle 6. Koekäyttö ja arviointi Koekäytetään järjestelmää 2-3 mittausjakson ajan Korjataan havaitut puutteet mittaristosta Otetaan mittaristo osaksi johtamistoimintaa 7. Mittariston käyttö ja jatkuva parantaminen Mittaristo on osa normaalia johtamista Pyritään toimimaan mittariston antaman informaation perusteella Vakiinnutetaan informointirutiinit Asetetaan tavoitetasot jokaiselle mittarille Päätetään mittariston julkisuudesta (esim. vain johto, osittain julkinen, koko henkilöstö) Otetaan suorituskyvyn analysointijärjestelmä koekäyttöön Kerätään palaute henkilöstöltä ja tiedotetaan koekäytön tuloksista Päätetään, milloin mittariston seuraava uudelleenarviointi suoritetaan Arvioidaan mittariston ajanmukaisuutta säännöllisesti ja kehitetään järjestelmää esimerkiksi kerätyn palautteen pohjalta Arvioidaan henkilöstön kyvykkyys toimimaan johtamisjärjestelmän tuottaman informaation mukaan 25